— Калі ўсе мадэлі аднолькавыя — гэта нецікава, а людзі з нестандартнай знешнасцю заўсёды запамінаюцца. Татуіроўкі, пірсінг ці, напрыклад, зялёныя валасы могуць камусьці спадабацца, а некаму — наадварот, але ўсё роўна такая мадэль прыцягвае ўвагу, — заўважае кіраўнік мадэльнага агенцтва Ірына Бабарэка. — Так, калі я была на міжнародным форуме прадпрымальніцтва, адзін з замежных спікераў адзначыў мой колер валасоў і зрабіў камплімент. На Захадзе людзі з татуіроўкамі ўжо нікога не шакіруюць, там гэта звычайная з'ява. А да нас мода на тату толькі зараз прыходзіць.